CELEX: 32017R1475
Language: sk
Date: 2017-01-26 00:00:00
Title: Delegované nariadenie Komisie (EÚ) 2017/1475 z 26. januára 2017 o klasifikácii parametrov keramických škridiel z hľadiska mrazuvzdornosti v súlade s normou EN 1304 podľa nariadenia Európskeho parlamentu a Rady (EÚ) č. 305/2011 (Text s významom pre EHP )

17.8.2017   
            
            
               SK
            
            
               Úradný vestník Európskej únie
            
            
               L 211/1
            
         DELEGOVANÉ NARIADENIE KOMISIE (EÚ) 2017/1475
   z 26. januára 2017
   o klasifikácii parametrov keramických škridiel z hľadiska mrazuvzdornosti v súlade s normou EN 1304 podľa nariadenia Európskeho parlamentu a Rady (EÚ) č. 305/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 27 ods. 1,
   keďže:
   
               (1)
            
            
               Pokiaľ Komisia nestanovila triedy parametrov vzhľadom na podstatné vlastnosti stavebných výrobkov, môžu ich podľa článku 27 ods. 2 nariadenia (EÚ) č. 305/2011 stanoviť európske organizácie pre normalizáciu, avšak len na základe revidovaného mandátu.
            
         
               (2)
            
            
               Európska norma EN 1304 Keramické strešné škridly a tvarovky je podľa smernice Rady 89/106/EHS (2) od roku 2005 harmonizovanou normou.
            
         
               (3)
            
            
               Nová klasifikácia parametrov keramických škridiel z hľadiska mrazuvzdornosti v súlade s normou EN 1304, pokiaľ sú určené na vonkajšie použitie, bola začlenená do novej verzie uvedenej normy. Táto klasifikácia je založená na postupnom rozvoji harmonizovaných metód hodnotenia, a je preto krokom ku konsolidácii vnútorného trhu s predmetnými výrobkami.
            
         
               (4)
            
            
               Pre túto novú klasifikáciu nebol vydaný revidovaný mandát.
            
         
               (5)
            
            
               Mal by sa preto stanoviť nový systém klasifikácie pre výrobky, na ktoré sa vzťahuje norma EN 1304, pokiaľ sú určené na vonkajšie použitie,
            
         PRIJALA TOTO NARIADENIE:
   Článok 1
   Parametre pálených škridiel určených na vonkajšie použitie, pokiaľ ide o mrazuvzdornosť ako ich podstatnú vlastnosť, sa klasifikujú v súlade so systémom klasifikácie uvedeným v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. januára 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 88, 4.4.2011, s. 5.
   
      (2)  Smernica Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (Ú. v. ES L 40, 11.2.1989, s. 12).
   
      PRÍLOHA
      Pre výrobky, na ktoré sa vzťahuje norma EN 1304 „Keramické strešné škridly a tvarovky. Definície a špecifikácie výrobkov“ a ktoré sú určené na vonkajšie použitie, sa stanovuje táto nová klasifikácia, pokiaľ ide o mrazuvzdornosť ako ich podstatnú vlastnosť:
      
                   
               
               
                  Trieda 1 (150 cyklov): minimálne 150 cyklov. Ak sa po 150 cykloch na žiadnej strešnej škridle neobjavili poškodenia, ktoré sa podľa tabuľky 1 EN 539-2: 2013 hodnotia ako neprípustné.
               
            
                   
               
               
                  Trieda 2 (90 cyklov): 90 až 149 cyklov. Ak sa po 90 cykloch na žiadnej strešnej škridle neobjavili poškodenia, ktoré sa podľa tabuľky 1 EN 539-2: 2013 hodnotia ako neprípustné.
               
            
                   
               
               
                  Trieda 3 (30 cyklov): 30 až 89 cyklov. Ak sa po 30 cykloch na žiadnej strešnej škridle neobjavili poškodenia, ktoré sa podľa tabuľky 1 EN 539-2: 2013 hodnotia ako neprípustné.